สอบถามหน่อยคะ มีอาการเหงื่อออกผิดปกติ เหนื่อยง่ายมาก หัวใจเต้นเร็วไม่ปกติ ทำงานหนักไม่ได้คล้ายจะเป็นลม อยากรู้ว่าเป็นโรคอะไรมั้ย ทำยังไงให้หายคะ
สวัสดีค่ะ อาการเหงื่อออกมา เหนื่อยใจ ใจสั่นอาจเกิดจากภาวะการมีไทรอยด์มากผิดปกติในร่างกาย อาจทำให้มีระบบการเผาผลาญมากผิดปกติจนมีอาการดังกล่าว สาเหตุอื่นๆที่เป็นไปได้เช่น โรคหัวใจเต้นผิดจังหวะ การติดเชื้อที่ทางเดินหายใจ หรือเป็นภาวะที่เกิดจากทางจิตใจกระตุ้นให้มีระบบประสาทอัตโนมัติทำงานมากผิดปกติแนะนำพบแพทย์เพื่อตรวจร่างกาย ตรวจคลื่นไฟฟ้าหัวใจ และตรวจเลือดดูระดับไทรอยด์เพิ่มเติม ในระหว่างนี้ควรงดการทำงานหนัก อยู่ในที่ที่อากาศถ่ายเทดี หากใจสั่นมาก หอบเหนื่อย เจ็บแน่นอก ควรรีบไปพบแพทย์